78. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΣΤ/15331/75 της 23/30 Μαΐου  1975 (ΦΕΚ Β΄ 567) Περί τροποποιήσεως των υπ’ αριθ. ΟΣ/3865/ 852/1970 και ΟΣ/30085/7937/1973 αποφάσεων του Υπουργού Μεταφορών και Επικοινωνιών. Έχοντες υπ’ όψει: Τας διατάξεις του Ν.Δ. 638/1970 «περί ιατρικής εξετάσεως των οδηγών αυτ/των, διτρόχων-τριτρόχων μετά κινητήρος και μοτοποδηλάτων», αποφασίζομεν: 1.Το χρηματικόν ποσόν το καταβαλλόμενον δια την χορήγησιν του πιστοποιητικού ιατρικής εξετάσεως υπό των ιατρών των συμβεβλημένων μετά του Υπουργείου δια την περιοχήν Αττικής και νήσου Λήμνου ως και υπό των Δευτεροβαθμίων Ιατρικών Συμβουλίων της χωράς εκδιδομένων τοιούτων εις πάσαν περίπτωσιν, το οποίον απαιτείται δια την έκδοσιν ή αναθεώρησιν πάσης αδείας οδηγήσεως αυτ/των οχημάτων μοτοσυκλεττών και μοτοποδηλάτων εν γένει ορίζεται εις δραχμάς τριακοσίας πεντήκοντα (350) της καταβολής τούτου γενομένης κατά την προβλεπομένην μέχρι τούδε διαδικασίαν. 2.Το καταβαλλόμενον χρηματικόν ποσόν δι’ ιατρικήν εξέτασιν, υπό των υποψηφίων, προς απόκτησιν αδείας οδηγήσεως, αναλόγως των περιπτώσεων ορίζεται ως κατωτέρω δια τας, εκτός της περιοχής Αττικής, περιφερείας: α)Εις δραχμάς τριακοσίας πεντήκοντα (350) δια τους υποψηφίους ερασιτέχνας οδηγούς αυτ/των ή μοτοσυκλεττών. β)Εις δραχμάς διακοσίας πεντήκοντα (250) δια τους υποψηφίους επαγγελματίας οδηγούς αυτ/των. γ)Εις δραχμάς εκατόν (100) δια τους υποψηφίους οδηγούς μοτοποδηλάτων. Δια την εξέτασιν των αιτούντων αναθεώρησιν της αδείας των το καταβαλλόμενον ποσόν δια την ιατρικήν εξέτασιν ορίζεται ως κατωτέρω: α)Εις δραχμάς διακοσίας πεντήκοντα (250) δια τους οδηγούς (επαγγελματίας-ερασιτέχνας) αυτ/των και μοτοσυκλεττών. β)Εις δραχμάς εκατόν (100) δια τους οδηγούς μοτοποδηλάτων. γ)Εις δραχμάς εκατόν (100) δια τους οδηγούς των υπηρεσιακών οχημάτων των Σωμάτων Ασφαλείας, τη υποβολή βεβαιώσεως της Υπηρεσίας των, ότι τυχγάνουν οδηγοί υπηρεσιακών οχημάτων. δ)Εις δραχμάς εκατόν (100) δια τους ανέργους επαγγελματίας οδηγούς. Δια την εξέτασιν των αιτούντων να προσληφθούν ως εισκπράκτορες, σταθμάρχαι, ελεγκταί και υπάλληλοι εν γένει των ΚΤΕΛ, ΚΤΕΥΛ και ΕΚΤΕΛ το καταβαλλόμενον ποσόν ορίζεται εις εκατόν (100) δραχμάς. 3.Η αμοιβή των εξεταστών ιατρών των συμβεβλημένων μετά του Υπουργείου δια την περιοχήν Αττικής ορίζεται εις δραχμάς εκατόν πεντήκοντα (150) ανά εξεταζόμενον, η δε αμοιβή των εξεταστών ιατρών των λοιπών περιοχών της χώρας ορίζεται εις δραχμάς δύο χιλιάδας πεντακοσίας (2.500) μηνιαίως, αρχής γενομένης από 1 Ιουλίου 1975. Το ανώτερω ποσόν των δραχ. 2.500 ωρίσθη εις δραχ. 4.000 δια της παρ. 4 της υπ’ αριθ. 34345/75 αποφάσεως (κατωτ. αριθ. 80). 4.Η ισχύς της παρούσης άρχεται από 16.6.1975, αφ’ ης καταργούνται αι καθορίζουσαι, το καταβαλλόμενον δι’ ιατρικήν εξέτασιν χρηματικόν ποσόν, διατάξεις των υπ’ αριθ. ΟΣ/3865/852/24.10.70 (ΦΕΚ Β΄ 796) (ανωτ. αριθ. 54) και ΟΣ/30085/ 1937/15.10.73 (ΦΕΚ 1252) (ανωτ. αριθ. 72) ημετέρων αποφάσεων. Η παρούσα δημοσιευθήτω δια της Εφημερίδος της Κυβερνήσεως. (Αντί για τις σελ. 220,817-220,822(α) Σελ. 220,817(α) Τεύχος 710 - Σελ. 35 Αδειες οδηγών αυτοκινήτων 21.Ε.β.77-78 1.Ε.β.78 ΄Αδειες οδηγών αυτοκινήτων 